Na podlagi 58. člena Zakona o javnih uslužbencih (Uradni list RS, št. 63/2007 – UPB3 in 65/2008, [69/2008](http://www.uradni-list.si/1/objava.jsp?urlid=200869&stevilka=3014)-ZTFI-A, [69/2008](http://www.uradni-list.si/1/objava.jsp?urlid=200869&stevilka=3015)-ZZavar-E, [40/2012](http://www.uradni-list.si/1/objava.jsp?urlid=201240&stevilka=1700)-ZUJF, 158/20 – ZintPK-C, 203/20 – ZIUPOPDVE, 202/21 – odl. US in 3/22 - ZDeb, v nadaljevanju ZJU) Republika Slovenija, Urad Vlade RS za komuniciranje, Gregorčičeva ulica 25, 1000 Ljubljana objavlja javni natečaj za zasedbo prostega uradniškega delovnega mesta

**Podsekretar (šifra DM 218)**

**v Sektorju za vladno komuniciranje, za nedoločen čas, s polnim delovnim časom in s poskusno dobo šestih (6) mesecev.**

Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati še naslednje pogoje:

* visokošolsko univerzitetno izobraževanje (prejšnje) / visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje) / specializacija po visokošolski strokovni izobrazbi (prejšnja) ali magistrsko izobraževanje po visokošolski strokovni izobrazbi (prejšnje) / magisterij po visokošolski strokovni izobrazbi (prejšnja) ali magistrsko izobraževanje (druga bolonjska stopnja) / magistrska izobrazba (druga bolonjska stopnja);
* najmanj 6 let delovnih izkušenj;
* opravljeno usposabljanje za imenovanje v naziv (če ga kandidat nima, ga mora opraviti v 1 letu od sklenitve delovnega razmerja);
* dostop do tajnih podatkov stopnje Tajno nacionalno, Tajno EU in Tajno Nato (če kandidat nima dostopa do tajnih podatkov navedene stopnje, mora soglašati z varnostnim preverjanjem za pridobitev dostopa do tajnih podatkov zahtevane stopnje – **Kandidat, ki nima dostopa do tajnih podatkov zahtevane stopnje, mora priložiti pravilno izpolnjeno in veljavno podpisano obvezno prilogo – Soglasje za začetek postopka izdaje dovoljenja za dostop do tajnih podatkov**);
* osnovna raven znanja tujega jezika;
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno, oziroma pripravništvo, opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Na podlagi petega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih se za delovna mesta oziroma nazive, za katere se ne zahteva specializacija, magisterij znanosti ali doktorat, zahteva pa se univerzitetna izobrazba ali visoka strokovna izobrazba s specializacijo oziroma magisterijem znanosti, predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima magisterij znanosti, doktorat oziroma zaključen specialistični študij.

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv. Kandidati, ki so opravili strokovni izpit za imenovanje v naziv skladno z določbami Zakona o javnih uslužbencih in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu Zakona o javnih uslužbencih. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena Zakona o javnih uslužbencih, opraviti najkasneje v enem letu od sklenitve pogodbe o zaposlitvi.

**Pri izbranem kandidatu se bo preverjalo, ali ima dovoljenje za dostop do tajnih podatkov, stopnje Tajno nacionalno, stopnje Tajno EU in stopnje Tajno Nato. Kandidati, ki dostopa do tajnih podatkov zahtevane stopnje še nimajo, morajo k svoji kandidaturi priložiti izpolnjeno in veljavno podpisano soglasje za začetek postopka izdaje dovoljenja za dostop do tajnih podatkov, ki ga določa drugi odstavek 5. člena Uredbe o varnostnem preverjanju in izdaji dovoljenj za dostop do tajnih podatkov (Uradni list RS, št. 4/21).**

**Pred podpisom pogodbe o zaposlitvi mora izbrani kandidat izpolniti in delodajalcu dostaviti tudi izjavo iz prvega odstavka 5. člena Uredbe o varnostnem preverjanju in izdaji dovoljenj za dostop do tajnih podatkov (Uradni list RS, št. 4/21).**

**Skladno s četrtim odstavkom 20. člena Uredbe** **o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10), delodajalec z izbranim kandidatom, ki varnostnega preverjanja ne bo uspešno prestal in mu dovoljenje za dostop do tajnih podatkov zahtevane stopnje ne bo izdano, ne bo sklenil pogodbe o zaposlitvi.**

**Kandidati, ki imajo dovoljenja za dostop do tajnih podatkov zahtevane stopnje, ob prijavi podpišejo in predložijo izjavo, s katero potrjujejo, da zahtevana dovoljenja imajo.**

Delovno področje - naloge:

* neposredna pomoč pri vodenju strokovnih nalog na delu delovnega področja urada oziroma notranje organizacijske enote;
* samostojno oblikovanje sistemskih rešitev in drugih najzahtevnejših gradiv;
* opravljanje drugih najzahtevnejših nalog po navodilu nadrejenega;
* vodenje in sodelovanje v najzahtevnejših medresorskih, delovnih in projektnih skupinah;
* načrtovanje, vodenje in koordinacija komunikacijskih programov;
* predavanja in predstavitve za splošno in strokovne javnosti;
* izvajanje komunikacijskih projektov in nalog;
* načrtovanje in priprava dokumentov s področja kriznega komuniciranja;
* organiziranje, usmerjanje in usklajevanje, izdelava in dopolnjevanje obrambnih načrtov;
* sodelovanje in usklajevanje z drugimi organi na področju varnostno obrambnih nalog.

**Prednost pri izbiri bodo imeli kandidati:**

* z znanjem in delovnimi izkušnjami s področja odnosov z javnostmi, zlasti z odnosi z javnostmi v državni upravi,
* z znanjem in delovnimi izkušnjami s področja zaščite in reševanja ter obrambnega načrtovanja.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja izobrazbe ter leto in ustanova, na kateri je bila izobrazba pridobljena;
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, datum sklenitve in datum prekinitve delovnega razmerja pri posameznem delodajalcu, kratek opis dela, ki ga je opravljal, ter navedbo stopnje izobrazbe, ki se je zahtevala za delovno mesto);
3. pisno izjavo o osnovni ravni znanja tujega jezika;
4. pisno izjavo kandidata, da:
	* je državljan Republike Slovenije,
	* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
	* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
	* ima veljavno dovoljenje za dostop do tajnih podatkov stopnje Tajno nacionalno, Tajno EU in Tajno Nato.
5. pisno izjavo, da za namen tega natečajnega postopka dovoljuje Uradu Vlade RS za komuniciranje pridobitev podatkov iz uradne evidence.
6. **podpisano soglasje za začetek postopka izdaje dovoljenja za dostop do tajnih podatkov (če kandidat še nima dovoljenj za dostop do tajnih podatkov).**

**Prijava se obvezno odda na priloženem obrazcu »Obrazec-za-prijavo-218«.** Zaželeno je, da kandidat prijavi priloži tudi kopijo dokazila o izobrazbi (diploma) in življenjepis.

Izpolnjevanje zahtevanih pogojev kandidat dokazuje s predložitvijo pisne »Izjave o izpolnjevanju pogojev« (del priloženega obrazca za prijavo). Če kandidat z vpogledom v uradne evidence ne soglaša (ne podpiše izjave), mora vlogi sam priložiti ustrezna dokazila; v nasprotnem primeru kandidat ne bo uvrščen v izbirni postopek.

Strokovna usposobljenost kandidatov se bo presojala na podlagi navedb v prijavi in priložene dokumentacije, na podlagi pisnega preizkusa kandidatov ter na podlagi razgovora oziroma s pomočjo drugih metod preverjanja strokovne usposobljenosti kandidatov.

V izbirni postopek se v skladu z 12. in 21. členom Uredbe o postopku za zasedbo delovnega mesta v organih državne uprave in v pravosodnih organih (Ur. l. RS, št. 139/06 in 104/10) uvrstijo samo popolne in pravočasno prispele prijave ter le tisti kandidati, ki izpolnjujejo pogoje iz razpisa.

Z izbranim kandidatom bo sklenjena pogodba o zaposlitvi za delovno razmerje za nedoločen čas s poskusno dobo šestih (6) mesecev.

Izbrani kandidat bo delo na delovnem mestu podsekretar opravljal v uradniških nazivih podsekretar in sekretar. Izhodiščni plačni razred za to delovno mesto je **28. plačni razred**.

**Dinamika izplačila plače se javnemu uslužbencu določi skladno s 101. členom v povezavi s 102. členom Zakonom o skupnih temeljih sistema plač v javnem sektorju (Uradni list RS, št. 95/24), pri čemer izhodiščna plača javnega uslužbenca, od dneva zaposlitve in do 30. 9. 2025 znaša 2.570,01 EUR bruto**.

Izbrani kandidat bo delo opravljal v prostorih Urada Vlade RS za komuniciranje, Gregorčičeva ulica 25, Ljubljana oziroma v njegovih drugih uradnih prostorih. Na tem delovnem mestu se od javnega uslužbenca pričakuje dostop do tajnih podatkov stopnje Tajno Nacionalno, Tajno EU in Tajno Nato, možno pa je tudi občasno delo od doma.

Kandidati vložijo prijavo v pisni obliki, ki jo pošljejo v zaprti ovojnici z označbo: **»Za javni natečaj - DM 218«**, na naslov: **Urad Vlade RS za komuniciranje, Gregorčičeva 25, 1000 Ljubljana**, in sicer v roku **14 dni** po objavi javnega natečaja na osrednjem spletnem mestu državne uprave www.gov.si in Zavodu RS za zaposlovanje oziroma **do 8. 5. 2025 do 23.59 ure**.

Za prijavo v pisni obliki šteje tudi prijava v elektronski obliki, poslana na elektronski naslov: kadrovska.ukom@gov.si, pri čemer veljavnost prijave ni pogojena z elektronskim podpisom. V primeru elektronske prijave morajo kandidati v zadevo elektronskega sporočila vpisati **»Za javni natečaj - DM 218«**.

Obvestilo o končanem javnem natečaju bo objavljeno na osrednjem spletnem mestu državne uprave www.gov.si.

Informacije v zvezi s tem javnim natečajem dobite vsak delovni dan med 9.00 in 11.00 na telefonski številki 01 478 26 32 (Branko Vidrih) ali na telefonski številki 01 478 26 62 (Andreja Šonc Simčič).

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Številka: 110-6/2025/3

Datum: 24. 4. 2025

Petra Bezjak Cirman l. r.,

direktorica

po pooblastilu:

mag. Valerija Obu,

vodja kadrovskega poslovanja